প্রিয়, ২০২০ সালে এসএসসি/এসএসসি(ভোকেশনাল)/দাখিল পরীক্ষায় উত্তীর্ণ ছাত্র-ছাত্রীগণ।

আসসালামুআলাইকুম। আজ ১জুন, ২০২০। গতকাল তোমাদের ২০২০ সালের এসএসসি/এসএসসি(ভোকেশনাল)/দাখিল পরীক্ষার ফলাফল প্রকাশিত হয়েছে। উত্তীর্ণ সকলকে অভিনন্দন। আজ আমি তোমাদের সামনে তোমাদের পরবর্তী ভর্তি কার্যক্রম সম্পর্কে কিছু কথা বলার জন্য হাজির হয়েছি। তোমরা অনেকেই হয়তো তোমাদের মতো করে ভেবে রেখেছ কোথায় ভর্তি হবে, তোমাদের পিতামাতাও হয়তো ভেবে রেে ছেন তোমাদের ভর্তির ফরম কোথায় হতে সংগ্রহ করবেন। তোমাদের এবং তোমাদের শ্রদ্ধেয় পিতা-মাতার ভাবনাগুলোকে সম্মান জানাই। তার পরও আমার কিছু কথা তোমাদের তোমাদের সামনে উপস্থাপন করা। তোমরা যে সকল শিক্ষাক্রম বা সেক্টরে ভর্তি হতে পারবে তার একটি সংক্ষিপ্ত পরিচিতি তোমাদের সামনে উপস্থাপন করলাম।

**ডিপ্লোমা ইন ইঞ্জিনিয়ারিং :** বাংলাদেশ কারিগরি শিক্ষা বোর্ডের অধীনে ০৪ বছর মেয়াদী ডিপ্লোমা ইন ইঞ্জিনিয়ারিং কোর্সটি পরিচালিত হয়। এই কোর্স সরকারি ১২২ টি ও বেসরকারি ৪৯৫টি প্রতিষ্ঠানে চালু আছে । মোট ৩৫টি টেকনোলজি আছে ডিপ্লোমা ইন ইঞ্জিনিয়ারিং শিক্ষাক্রমে। যেমন: ১.অটোমোবাইল, ২.এয়ারক্রাফট মেইনটেন্যান্স(এ্যারোস্পেস), ৩. এয়ারক্রাফট মেইনটেন্যান্স(এভিয়োনিক্স), ৪. আর্কিটেকচার, ৫. আর্কিটেকচার অ্যান্ড ইন্টেরিয়র ডিজাইন, ৬. সিরামিক্স, ৭. কেমিক্যাল, ৮. সিভিল, ৯.সিভিল(উড), ১০. কম্পিউটার, ১১. কম্পিউটার সায়েন্স অ্যান্ড টেকনোলজি, ১২. কন্সট্রাকশন, ১৩. ডাটা টেলিকমিউনিকেশন অ্যান্ড নেটওয়ার্কিং, ১৪. ইলেকট্রিক্যাল, ১৫. ইলেকট্রো মেডিক্যাল, ১৬. ইলেকট্রনিক্স, ১৭. এনভায়রনমেন্টাল, ১৮. ফুড, ১৯. ফুটওয়্যার, ২০. গ্লাস, ২১. গ্রাফিক্স ডিজাইন, ২২. ইন্সটুমেন্টেশন অ্যান্ড প্রসেস কন্ট্রোল, ২৩. লেদার, ২৪. লেদার প্রডাক্টস অ্যান্ড এক্সোসরিস, ২৫. মেরিন, ২৬. মেকাট্রনিক্স, ২৭. মেকানিক্যাল, ২৮. মাইন অ্যান্ড মাইন সার্ভে, ২৯. পাওয়ার, ৩০. প্রিন্টিং, ৩১. রিফ্রিজারেশন অ্যান্ড এয়ার কন্ডিশন, ৩২. শিপ বিল্ডিং, ৩৩. সার্ভেয়িং, ৩৪. টেলিকমিউনিকেশন এবং ৩৫. ট্যুরিজম অ্যান্ড হসপিটালিটি।

**ডিপ্লোমা ইন টেক্সটাইল ইঞ্জিনিয়ারিং** : বাংলাদেশ কারিগরি শিক্ষা বোর্ডের অধীনে ০৪ বছর মেয়াদী ডিপ্লোমা ইন টেক্সটাইল ইঞ্জিনিয়ারিং কোর্সটি পরিচালিত হয়। এই কোর্স সরকারি ০৭ টি ও বেসরকারি ১৫৩ টি প্রতিষ্ঠানে চালু আছে । মোট ৩টি টেকনোলজি আছে ডিপ্লোমা ইন টেক্সটাইল ইঞ্জিনিয়ারিং শিক্ষাক্রমে। যেমন: ১.গার্মেন্টস ডিজাইন অ্যান্ড প্যাটার্ণ মেকিং, ২. টেক্সটাইল এবং ৩. জুট।

**ডিপ্লোমা ইন এগ্রিকালচার :** বাংলাদেশ কারিগরি শিক্ষা বোর্ডের অধীনে ০৪ বছর মেয়াদী ডিপ্লোমা ইন এগ্রিকালচার কোর্সটি পরিচালিত হয়। এই কোর্স সরকারি ১৮ টি ও বেসরকারি ১৬২টি প্রতিষ্ঠানে চালু আছে।

**ডিপ্লোমা ইন ফিসারিজ :** বাংলাদেশ কারিগরি শিক্ষা বোর্ডের অধীনে ০৪ বছর মেয়াদী ডিপ্লোমা ইন ফিসারিজ কোর্সটি পরিচালিত হয়। এই কোর্স সরকারি ০৪ টি ও বেসরকারি ৫৪ টি প্রতিষ্ঠানে চালু আছে।

**ডিপ্লোমা ইন ফরেষ্ট্রি :** বাংলাদেশ কারিগরি শিক্ষা বোর্ডের অধীনে ০৪ বছর মেয়াদী ডিপ্লোমা ইন ফরেষ্ট্রি কোর্সটি পরিচালিত হয়। এই কোর্স সরকারি ০১ টি প্রতিষ্ঠানে চালু আছে।

**ডিপ্লোমা ইন লাইভস্টক :** বাংলাদেশ কারিগরি শিক্ষা বোর্ডের অধীনে ০৪ বছর মেয়াদী ডিপ্লোমা ইন লাইভস্টক কোর্সটি পরিচালিত হয়। এই কোর্স সরকারি ০২ টি প্রতিষ্ঠানে চালু আছে।

**ডিপ্লোমা ইন মেডিকেল টেকনোলজি:** স্বাস্থ্য অধিদপ্তরের অধীনে আইএসটি ও ম্যাটস ০৩/০৪ বছর মেয়াদী ডিপ্লোমা কোর্সটি পরিচালিত হয়। সরকারি/ বেসরকারি প্রতিষ্ঠানে ল্যাবরেটরি,রেডিওগ্রাফি, ফিজিওথেরাপি, ডেনটিসট্রি, ফার্মাসি, রেডিওথেরাপি ও অন্যান্য কোর্স চালু আছে।

**বাংলাদেশে মাধ্যমিক ও উচ্চ মাধ্যমিক শিক্ষা বোর্ডের অধীনে এইচএসসি:** ১.মানবিক, ২.বিজ্ঞান ও ৩. ব্যবসায় শিক্ষা শাখা।

**বাংলাদেশে কারিগরি শিক্ষা বোর্ডের অধীনে:**

এইচএসসি(ব্যবসায় ব্যবস্থাপনা) :১. হিসাব রক্ষণ, ২. ব্যাংকিং, ৩. কম্পিউটার অপারেশন, ৪. উদ্যোক্তা উন্নয়ন এবং ৫. মানবসম্পদ ব্যবস্থাপনা।

এইচএসসি(ভোকেশনাল): ১. এগ্রোমেশিনারি, ২. অটোমোবাইল, ৩. বিল্ডিং কনস্ট্রাক্টশন অ্যান্ড মেইনটেন্যান্স, ৪. ক্লদিং অ্যান্ড গার্মেন্টস ফিনিশিং, ৫. কম্পিউটার অপারেশন অ্যান্ড মেইনটেন্যান্স, ৬. ড্রাফটিং সিভিল, ৭.ইলেকট্রিক্যাল ওয়ার্কস এন্ড মেইনটেন্যান্স, ৮. ইলেকট্রনিক কন্ট্রোল অ্যান্ড কমিউনিকেশন, ৯. ফিস কালচার ও ব্রিডিং, ১০. মেশিন টুল অপারেশন অ্যান্ড মেইনটেন্যান্স, ১১. পোল্ট্রি বিয়ারিং অ্যান্ড ফার্মিং, ১২. রিফ্রিজারেশন অ্যান্ড এয়ারকন্ডিশনিং, ১৩. ওয়েল্ডিং অ্যান্ড ফেব্রিকেশন এবং ১৪. ইন্ডাস্ট্রিয়াল উড ওয়ার্কিং

ডিপ্লোমা ইন কমার্স: ১. হিসাব বিজ্ঞান,২. সেক্রেটারিয়্যাল সায়েন্স

**বাংলাদেশে উন্মুক্ত বিশ্ববিদ্যালয়ের অধীনে এইচএসসিতে** মানবিক, বিজ্ঞান ও ব্যবসায় শিক্ষা শাখা।

**বাংলাদেশে মাদরাসা শিক্ষা বোর্ডের অধীনে** আলীম সাধারণ ও বিজ্ঞান শাখা।

সকল শিক্ষাক্রমে ভর্তির জন্য প্রত্যেকটি বোর্ড/দপ্তর/প্রতিষ্ঠানে ভর্তি নীতিমালা রয়েছে। এ সকল নীতিমালা অনুসরণ করেই ভর্তি হতে হবে। যেমন মাদরাসা বোর্ডে আলীম শাখায় ভর্তি হতে হলে দাখিল বা দাখিল (ভোকেশনাল) পাশ হতে হবে, স্বাস্থ্য অধিদপ্তরের অধীনে ডিপ্লোমা কোর্সে ভর্তি হতে জীব বিজ্ঞান সহ বিজ্ঞান শাখা হতে পাশ হতে হবে আবার এইচএসসি(ভোকেশনাল) শাখায় ভর্তি হতে হলে এসএসসি(ভোকেশনাল) বা দাখিল (ভোকেশনাল) পাশ হতে হবে। প্রতিটি কলেজ বা শিক্ষাক্রমে আবার নির্দিষ্ট মান অনুযায়ী জিপিএ পেতে হবে। সকল নিয়ম প্রতিটি দপ্তর/বোর্ড ভর্তি বিজ্ঞপিতে উল্লেখ করে বিজ্ঞপ্তি প্রকাশ করে থাকে। তোমরা অন লাইনে কিংবা কলেজ সমূহে এ সকল বিজ্ঞপ্তি বা নির্দেশনা দেখতে পাবে। সকলে ভাল থাক-নিরাপদে থাক।

তোমাদের সকলের মঙ্গল কামনায়,

মোঃ হোসেন আলী

প্রভাষক, ফজলুর রহমান মেমোরিয়্যাল কলেজ অব টেকনোলজি

বুড়িচং, কুমিল্লা। মোবাইল: ০১৯১৯৫৮৭৬৪৪

ইমেইল:hossain.bteb@gmail.com